Speed

:*For andre betydninger, se [[Speed (andre betydninger)]]*

***Speed*** er en amerikansk actionthriller fra 1994 med Keanu Reeves, Dennis Hopper og Sandra Bullock i hovedrollene. Regien er ved Jan de Bont. Filmen er en nyinnspilling av den japanske kriminalthrilleren *[[Expressen er lastet med...... dynamitt!]]* (*Shinkansen daibakuha*) (også kjent som *The Bullet Train*) fra 1975.

*Speed* ble godt mottatt av filmkritikerne og ble en publikumssuksess både i USA og flere andre land. Den innbrakte over $350 millioner på verdensbasis og ble den åttende mest innbringende filmen i USA i 1994. Keanu Reeves og Sandra Bullock fikk sitt internasjonale gjennombrudd som skuespillere med denne filmen. Den regnes også å være regissør Jan de Bonts høydepunkt i karrieren. Han har også gjort seg bemerket med filmene *[[Twister]]* og *[[The Haunting (1999)|The Haunting]]*.

*Speed* vant to Oscar-priser for henholdsvis lyd og bilde og ble samme år belønnet med to BAFTA-priser i tilsvarende kategoriene. Bullock vant en Saturn Award for sin rolleprestasjon.

Filmen fikk en mindre suksessfull oppfølger i 1997: *[[Speed 2: Cruise Control]]*. Sandra Bullock har samme rolle i denne, mens Reeves takket nei til å medvirke.

## Handling
En forstyrret bombemann har plantet eksplosiver i en heis, og dermed blir to bombeeksperter ved L.A.P.D. SWAT team, Jack Traven (Keanu Reeves) og Harry Temple (Jeff Daniels), sendt til åstedet. De avverger en katastrofe, men bombemannen Howard Payne (Dennis Hopper) gir seg ikke. En buss i Los Angeles er hans neste mål, men bomben han plasserer vil bare gå av hvis bussen kjører i under 80 kilometer i timen. Jack klarer å komme seg om bord i bussen, som er full av passasjerer. Ved en misforståelse blir bussjåføren skutt, og passasjeren Annie (Sandra Bullock) må ta rattet.

## Om filmen
Innspillingen av filmen fant sted fra september til desember 1993 og ble i sin helhet innspilt i Los Angeles.

Filmen er en nyinnspilling av den japanske kriminalthrilleren *[[Expressen er lastet med...... dynamitt!]]* (*Shinkansen daibakuha*) (også kjent som *The Bullet Train*) fra 1975, med Sonny Chiba i hovedrollen. I denne versjonen foregår handlingen om bord på et tog.

### Filmanmelderne og publikum
Filmen ble godt mottatt av anmelderne og har fått så mye som 90% på Rotten Tomatoes (fresh rating) og 78% på Metacritic. Den kjente amerikanske filmkritikeren Roger Ebert gav den rosende omtale og gav den fire av fire stjerner. Aviser og publikasjoner som *[[Entertainment Weekly]], [[The New Yorker]], [[Time Magazine]]* og *[[Los Angeles Times]]* var også meget begeistret, men også publikasjoner som *[[TV Guide]], [[Rolling Stone]], [[The New York Times]]* og *[[Variety]]* markerte seg som temmelige positive. *[[Chicago Reader]]* og *[[USA Today]]* var noe mer lunkene, mens *[[Washington Post]]* var mest negativ.

Filmen ble en stor publikumssuksess og innbrakte over $350 millioner på verdensbasis og $121 millioner i USA alene. Det kan også nevnes at den spilte inn £10,5 millioner i Storbritannia og nesten 25 millioner kroner i Sverige. Den ble den åttende mest innbringende filmen i USA i 1994. 65% av filmens inntekter kom fra kinoer utenfor USA.

Den ble sett av over 400 000 i Sverige, 1,1 millioner i Spania og 2,4 millioner i Frankrike.

### I Norge
Filmen hadde norgespremiere i august 1994 og ble den åttende mest besøkte filmen i Norge det året. (Tallene er kun basert på besøkene ved de 20 største kinoene i landet og er hentet fra Hvem Hva Hvor 1996).

*Dagbladets* anmelder gav den terningkast fire. Filmsiden CINERAMA gav DVD-utgivelsen terningkast fem i 2000.

### Priser og nominasjoner
*Speed* vant to Oscar-priser i kategoriene lyd og bilde og ble samme år belønnet med to BAFTA-priser i de samme kategoriene. Bullock vant en Saturn Award for sin rolleprestasjon, og filmens komponist ble tildelt en BMI Film Music Award. En kan også nevne at den ble belønnet med fem MTV Movie Awards, en Golden Reel Award, en Nikkan Sports Film Award og en Golden Screen.

**Nominasjoner**
* Oscar for beste klipp
* Saturn Award for beste actionfilm og beste regissør
* Eddie for klipp
* Award of the Japanese Academy
* BAFTA for beste spesialeffekter
* C.A.S. Award for lyd
* Edgar for beste film
* Blimp Award for film, manlig hovedrolle og kvinnelige hovedrolle
* MTV Movie Award i fire kategorier (blant annet for beste film)

## I rollene
* Keanu Reeves – Police Officer III Jack Traven
* Dennis Hopper – Howard Payne
* Sandra Bullock – Annie Porter
* Jeff Daniels – Police Officer III 
* Joe Morton – Lieutenant II "Mac" McMahon
* Richard Lineback – Sergeant II Norwood
* Alan Ruck – Doug Stephens
* Margaret Medina – Police Officer III Robin
* Glenn Plummer – Jaguar-eier
* Hawthorne James – Sam
* Beth Grant – Helen
* Carlos Carrasco – Ortiz
* David Kriegel – Terry
* Natsuko Ohama – Mrs. Kamino

## Referanser


## Eksterne lenker
*